Čakovec, 14.05.2019.

Urbroj: 85/19

**Z A P I S N I K**

Sa izborne i izvještajne godišnje Skupštine Udruge, održane dana 14.05.2019. /utorak/

U restoranu KTC-a, Sportska 4, Čakovec, od 17 sati

**Marija Puklek**: Dobro došli na izbornu skupštinu Udruge osoba s intelektualnim teškoćama Međimurske županije. Pozdravila bi sve članove Udruge i njihove roditelje, pozdravila bi sve zaposlenike Udruge, od izvršnog direktora, voditeljicu stanovanja, voditeljicu poludnevnog boravka, šofere i sve stanare naših stambenih zajednica i poludnevnog boravka. Pozdravljam Upravni odbor i Nadzorni odbor, pozdravljam naše knjigovodstvo i sve volontere naše Udruge. Evo sada kada sam vas sve lijepo pozdravila, neka mi netko ne zamjeri ako sam nekoga možda izostavila, izvinjavam se.

Sada bi prešli na radno predsjedništvo, znači od Upravnog odbora u radno predsjedništvo su izabrani Marija Puklek, Marijan Vugrinčić i Biserka Vrbanec. Tko se slaže s takvim prijedlogom ili ima neki drugi prijedlog? Dignite ruke, znači svi se slažete? Svi se slažu i molim radno predsjedništvo da zauzmu svoja mjesta. Zamolila bi još radno predsjedništvo da Marijan Vugrinčić vodi skupštinu, ili ako ima netko neki drugi prijedlog. Molim da potvrdite dizanjem ruku. Dobro, znači Marijan Vugrinčić vi vodite dalje skupštinu.

**Marijan Vugrinčić**: hvala lijepo na ukazanom povjerenju u ime radnog predsjedništva te bi prešao na drugu točku dnevnog reda izbor zapisničara, 2 ovjerovitelja zapisnika, verifikacijsku komisiju tri člana, kandidacijsku komisiju tri člana i izbornu komisiju tri člana.

Za zapisničarku je predložena Renata Peršak, da li ima kakav drugi prijedlog? Ako nema, tko je za to da se za zapisničarku izabere Renata Peršak, neka digne ruku. Hvala, ima tko protiv, suzdržan? Hvala lijepa, zatvaram glasovanje i konstatiram da je Renata Peršak izabrana jednoglasnom odlukom za zapisničarku.

Biramo dva ovjerovitelja zapisnika, Upravni odbor predlaže Vesnu Lepen Vidrač i Maju Milković. Ima kakav drugi prijedlog? Nema, tko je za da se ovjerovitelje zapisnika izaberu Vesna Lepen Vidrač i Maja Milković neka digne ruku, hvala lijepa. Ima tko protiv, suzdržan? Nema! Konstatiram da je jednoglasnom odlukom za ovjerovitelje zapisnika izabrana Vesna Lepen Vidrač i Maja Milković.

Za verifikacijsku komisiju se biraju tri člana, tu su predloženi Anka Fajs za predsjednicu, Mira Šarić i Josip Lesjak za članove. Ima kakav drugi prijedlog? Nema, stavljam na glasovanje. Tko je za to da se u verifikacijsku komisiju izaberu za predsjednicu Anka Fajs te Mira Šarić i Josip Lesjak za članove, neka digne ruku. Ima tko protiv, suzdržan? Nema! Konstatiram jednoglasnom odlukom u verifikacijsku komisiju izabrani su Anka Fajs za predsjednicu te Mira Šarić i Josip Lesjak za članove.

Inače prema poslovniku o radu skupštine koji smo na prethodnoj sjednici usvojili, tamo stoji da se ti članovi biraju na mandat od četiri godine. Zašto? Zato da ne bi svaki put, vidite koliko nas ima a bit će nas još i više dolazili do ove točke te verifikacijska komisija tek sada može početi raditi. Znači, tamo piše da se svi članovi skupštine obavezuju doći 15 minuta ranije da se izvrši verifikacija mandata i onda da se može odmah dati izvještaj skupštini koliko je nazočnih, koliko je članova. Znači oni se biraju na četverogodišnji mandat.

Imamo dalje kandidacijsku komisiju tri člana. Upravni odbor predlaže Jasenku Jocić za predsjednicu komisije te Kristinu Zorčec i Nadu Knapić za članove. Ima tko kakav drugi prijedlog? Nema, prelazimo na glasanje. Tko je za to da se za kandidacijsku komisiju odaberu Jasenka Jocić za predsjednicu, Kristina Zorčec te Nada Knapić za članove neka digne ruku. Hvala lijepa, ima tko protiv, suzdržan? Nema. Konstatiram jednoglasnom odlukom u kandidacijsku komisiju izabrani su Jasenka Jocić predsjednica Kristina Zorčec i Nada Knapić.

Javlja se **Anka Fajs:** ja se izvinjavam no Nade Knapić nema,

**Marijan Vugrinič** nastavlja: dobro, dajte drugi prijedlog

**Marija Puklek** predlaže Smiljanu Strahija te je pita da li se ona slaže.

**Smiljana Strahija**:može.

**Marijan Vugrinčić**: hvala lijepa na primjedbi. Dakle još jednom, umjesto Nade Knapić koja nije prisutna predlaže se Smiljana Strahija. Tko je za neka digne ruku, hvala lijepa. Ima tko protiv, suzdržan? Nema! Konstatiram da je jednoglasnom odlukom u kandidacijsku komisiju izabrana i Smiljana Strahija.

U izbornu komisiju Upravni odbor predlaže tri člana. Marka Vrusa za predsjednika komisije Blaženku Krnjić i Vesnu Hančić, ima kakav drugi prijedlog? Ako nema prelazimo na glasovanje. Tko je za to da se u izbornu komisiju izaberu Marko Vrus za predsjednika komisije i Blaženka Krnjić te Vesna Hančić za članove neka digne ruku. Hvala lijepa. Ima tko protiv, suzdržan? Nema! Konstatiram da je jednoglasnom odlukom u izbornu komisiju izabran Marko Vrus za predsjednika komisije Blaženka Krnjić i Vesna Hančić za članove komisije.

Time smo iscrpili drugu točku dnevnog reda, pa prelazimo na usvajanje dnevnog reda ostalih pitanja. A to su sljedeće točke dnevnog reda:

1. Usvajanje dnevnog reda
2. Izvještaj verifikacijske komisije
3. Razrješenje dosadašnjim upravnim tijelima Udruge
4. Kandidiranje za članove tijela skupštine
5. Izbor tijela upravljanja, za predsjednika dakle po statutu su to tijela predsjednik, članovi upravnog odbora i članovi nadzornog odbora
6. Donošenje odluke o promjeni osoba za zastupanje
7. Usvajanje pravilnika o radu
8. Usvajanje operativnog plana
9. Usvajanje strateškog plana

S time da bi ja zamolio vas članove skupštine da prihvatimo, s obzirom da nije samo izborna konferencija nego vidite da se i koristila prigoda da se donesu i strateški dokumenti koji su već ako se sjećate još od Hotela bili traženi da se usvajaju, sada su konačno napravljeni pa bi onda ispalo da imamo i redovnu i izbornu skupštinu danas ovdje. Znači ovaj prvi dio je izborna skupština, a ovaj drugi dio je redovna godišnja skupština. Da li prihvaćate moj prijedlog dnevnog reda, s ovom opaskom da su danas dvije skupštine. Tko je za to, hvala lijepa. Ima tko protiv, suzdržan? Nema! Konstatiram jednoglasnom odlukom prihvaćen je dnevni red za izbornu skupštinu i za redovnu skupštinu.

Dobro, hvala lijepo, dakle prelazimo po dnevnom redu koji smo usvojili. A to je izvještaj verifikacijske komisije, pa molim predsjednicu verifikacijske komisije da u skladu s statutom i poslovnikom o radu preda izvješće o nazočnosti vas kao članova skupštine. Izvolite:

AD. 4.

**Anka Fajs**: od 162 člana Udruge, prisutnih je 89. Redovni članovi skupštine su oni koji su prihvatili statut, koji predaju pristupnice i plaćaju članarinu.

**Marijan Vugrinčić**: dobro to je bitno, po statutu da li imamo kvorum?

**Anka Fajs**: imamo kvorum

**Marijan Vugrinčić**: dakle, po statutu je propisano da na skupštini mora biti 30 posto članova, znači prema broju prisutnih članova imamo kvorum i odluke se mogu punopravno donositi. Hvala lijepo predsjednice verifikacijske komisije i time možemo krenuti na izbornu skupštinu. A to je 5. točka razrješenje dosadašnjim Upravnim tijelima Udruge.

AD.5.

Mi smo prema starom statutu imali devet članova u upravnom odboru, novim statutom je propisano pet članova. Prijedlog je da se razriješe dosadašnji članovi Upravnog odbora: Marija Puklek, Biserka Vrbanec, Vesna Lepen Vidrač, Maja Milković, Anka Fajs, VesnaHančić, Renata Peršak, Vladimir Totu, Ivan. Tko je za to neka digne ruku. Hvala lijepa. Ima tko protiv, suzdržan? Nema! Konstatiram jednoglasnom odlukom razriješeni su dosadašnji članovi upravnog odbora.

Isto tako tko je za to da se Marija Puklek razriješi dosadašnje dužnosti? Hvala lijepa. Ima li tko protiv, suzdržan? Nema! Konstatiram dakle jednoglasnom odlukom nazočnih članova skupštine Marija Puklek dosadašnja predsjednica je razriješena svoje dužnosti.

Isto tako prelazimo na razrješenje dosadašnjih članova nadzornog odbora koji su djelovali u sastavu Mirjana Golub-predsjednica, Stjepan Zorčec i Franjo Perčić. Tko je za to da se ih razriješi dužnosti neka digne ruku. Hvala lijepa. Ima tko protiv, suzdržan? Nema! Hvala lijepa. Konstatiram jednoglasnom odlukom razriješeni su dosadašnji članovi nadzornog odbora.

Prelazimo na slijedeću točku dnevnog reda

AD.6. Kandidiranje za članove tijela skupštine

Molim predsjednicu kandidacijske komisije da preuzme riječ

**Jasenka Jocić**: sve vas lijepo pozdravljam. Od strane dosadašnjeg upravnog odbora prijedlog kandidata za izbor članova novog Upravnog odbora kandidirani su: Biserka Vrbanec, Slavica Jagoš, Maja Milković, Goran Sutlar, Melita Novak Ban.

Za novu predsjednicu Udruge, dosadašnji Upravni odbor predlaže gospođu Biserku Vrbanec.

Za nove članove nadzornog odbora, dosadašnji Upravni odbor predlaže: Vlatku Vincetić, Mirjanu Golub, Stjepan Zorčec.

**Marijan Vugrinčić**: Hvala lijepa. Sada prelazimo na raspravu, odnosno davanje prijedloga ukoliko želite nekog drugog osim predloženog sastava. Dakle, kao što je predsjednica kandidacijske komisije pročitala od strane Upravnog odbora, a u skladu sa statutom i poslovnikom o radu skupštine predloženo je pet članova za Upravni odbor.

Krećemo sa biranjem predsjednika, moram samo konstatirati da svi predloženi kandidati su članovi Udruge, da su potpisali pristupnicu i platili godišnju članarinu. Svaki je potpisao pisanu suglasnost da će obavljati dužnost tijela kojih biramo.

Izvolite, predlažite kakav drugi prijedlog. Ako nema, znači da prihvaćate kandidature za: predsjednicu Udruge Biserku Vrbanec-roditelja, članove upravnog odbora Slavicu Jagoš-roditelj, Maju Milković-dipl. soc. radnica HZZ, Goran Sutlar-dipl. pravnik, Melita Novak Ban-dipl. soc. radnica CZSS ČK. U statutu piše kako u upravnom odboru moraju biti stručnjaci i roditelji. Ima kakav drugi prijedlog? Nema! Zatvaram predlaganje. Konstatiram da su za članove upravnog odbora odabrani Slavica Jagoš, Maja Milković, Goran Sutlar, Melita Novak Ban, a kada bude odabrana predsjednica ona po statutu ulazi u sastav upravnog odbora.

Idemo na članove nadzornog odbora, predloženi su Vlatka Vincetić magistra soc. rada-Gradsko društvo HCK Čakovec, Mirjana Golub i Stjepan Zorčec. Izvolite, da li ima kakav drugi prijedlog? Ako nema, konstatiram da su kandidati za članove nadzornog odbora Vlatka Vincetić, Mirjana Golub i Stjepan Zorčec. Hvala Lijepa.

Prelazimo na sljedeću točku dnevnog reda, a to je izbor tijela upravljanja. Biramo predsjednicu, članove upravnog odbora i članove nadzornog odbora. Molim predsjednika izborne komisije da uzme riječ.

**Marko Vrus**: na osnovu članka 19. važećeg statuta Predsjednika Udruge biraju se članovi Skupštine tajnim ili javnim glasovanjem ovisno o tome kako odredi Skupština na osnovu predloženih smjernica i programa rada, jednog ili više kandidata za mandatno razdoblje od 4 godine. Predsjednik Udruge ujedno je i član Upravnog odbora. Izborna komisija predlaže da glasovanje bude javno, imamo kandidatkinju Biserku Vrbanec za predsjednicu Udruge. Marijan Vugrinčić dalje preuzima vođenje izbora.

**Marijan Vugrinčić**: hvala lijepa. Idemo na izbore tijela skupštine. Tko je za to da se dizanjem ruke javno glasuje, neka digne ruku. Hvala lijepa. Ima tko protiv, suzdržan? Nema! Konstatiram da nitko nije za drugu opciju te da će se izbori vršiti javno podizanjem ruku.

Prelazimo na izbore, po kandidacijskom postupku predložena je Biserka Vrbanec. Tko je za to da se ona odabere za predsjednicu Udruge neka digne ruku. Hvala lijepa. Ima li tko protiv, suzdržan? Nema! Konstatiram jednoglasnom odlukom izabrana je gospođa Biserka Vrbanec za predsjednicu Udruge. Čestitamo!

Ja se izvinjavam, zaboravio sam kod razrješenja dužnosti zahvaliti dosadašnjoj predsjednici Mariji Puklek i članovima tijela upravnog odbora i nadzornog odbora na četverogodišnjem radu. Nije lako raditi u tijelima, puno treba živaca, puno strpljenja, puno rada u svim uvjetima. Moramo se svi diviti osobi koja prihvaća ulogu predsjednika i tijela, jer vas je puno, svaki ima svoje potrebe. Se slažete? Jedan aplauz za njih, hvala lijepa.

Idemo dalje na izbor članova upravnog odbora, predloženi su Slavica Jagoš- roditelj. Tko je za to? Hvala lijepa. Ima tko protiv, suzdržan? Nema! Konstatiram jednoglasnom odlukom Slavica Jagoš je izabrana članica upravnog odbora.

**Jadranka Hranilović**: ja ne poznajem Slavicu, neznam ništa o njoj, neka se gospođa predstavi.

**Marijan Vugrinčić**: Slavica molim podignite se, gospođa je dugogodišnji član, aktivna je u svim sekcijama: sportska, folklor.

Maja Milković, molim da se ustanete. Isto tako dugogodišnja članica Udruge i u Upravnim tijelima, pruža stručnu pomoć. Tko je za to da se Maja Milković izabere za člana Upravnog odbora, neka digne ruku. Hvala lijepa. Ima li tko protiv, suzdržan? Nema! Konstatiram jednoglasnom odlukom gospođa Maja Milković izabrana je za člana Upravnog odbora.

Sljedeći član je kandidiran Goran Sutlar, dipl. pravnik. Molim vas predstavite se.

**Goran Sutlar**: po zanimanju sam pravnik i roditelj njegovatelj, novi sam član Udruge no s udrugom sam se susreo prije pet godina kao volonter. Od onda cijenim ovaj rad, cilj i djelatnost Udruge. Od tada sam se želio uključiti u nju, vjerojatno i iz svojih sebičnih razloga da se i ja malo resocijaliziram i ponovno uključim u zajednicu. Stoga sam prihvatio kandidaturu i nadam se da ćemo dobro surađivati.

**Marijan Vugrinčić**: tko je za to da se za člana Upravnog odbora izabere Goran Sutlar neka digne ruku. Hvala lijepa. Ima li tko protiv, suzdržan? Nema! Konstatiram jednoglasnom odlukom Goran Sutlar izabran je za člana Upravnog odbora.

Sljedeći član je Melita Novak Ban dipl. soc radnica, molim da se predstavi. Nje nema zbog privatnih obaveza, no potpisala je suglasnost.

**Marija Puklek**: molim Vesnu Lepen Vidrač da je predstavi

**Vesna Lepen Vidrač**: ona je moja kolegica iz CZSS, inače je i ranije bila član Udruge. Radila je sa nekima od vas, i u vrijeme kada se počela osnivati inkluzija. Stoga joj to nije ništa novo i vjerujem da ćete s njom dobro surađivati.

**Marijan Vugrinčić**: Ima li kakvih pitanja? Idemo na glasovanje, tko je za to da se Melita Novak Ban izabere za članicu Upravnog odbora, neka digne ruku. Hvala lijepa. Ima li tko protiv, suzdržan? Nema! Konstatiram jednoglasnom odlukom za članicu Upravnog odbora odabrana je Melita Novak Ban.

Time smo iscrpili taj dio, prelazimo na izbor nadzornog odbora. U nadzorni odbor predloženi su Vlatka Vincetić, magistra soc. rada, Mirjana Golub i Stjepan Zorčec.

Dakle, Vlatka Vincetić, molim da se predstavite.

**Vlatka Vincetić**: sa Udrugom intenzivnije surađujem u zadnje dvije godine, radila sam na strateškom i operativnom planu i programu. Uključena sam u izradu Projekata. Prihvatila sam kandidaturu i sa svoje pozicije ću se potruditi da što više pridonesem radu Udruge.

**Marijan Vugrinčić**: Hvala lijepa. Prelazimo na glasovanje, tko je za to da se Vlatka Vincetić izabere za člana nadzornog odbora neka digne ruku. Hvala lijepa. Ima li tko protiv, suzdržan? Nema! Konstatiram da je jednoglasnom odlukom Vlatka Vincetić izabrana za članicu nadzornog odbora.

Sljedeći kandidat je Mirjana Golub, nje nema no potpisala je suglasnost.

**Marija Puklek**: Mirjanu Golub svi dobro poznajte jer je dugogodišnji član naše Udruge, bila je i dopredsjednica Udruge te bivša predsjednica nadzornog odbora. Majka je djeteta s IT.

**Marijan Vugrinčić**: hvala lijepa. Tko je za to da se Mirjana Golub izabere za članicu nadzornog odbora neka digne ruku. Hvala lijepa. Tko je protiv, suzdržan? Nitko! Konstatiram da je jednoglasnom odlukom Mirjana Golub izabrana za članicu nadzornog odbora.

Treći je kandidiran Stjepan Zorčec, molim recite par riječi o sebi.

**Stjepan Zorčec**: do sada sam radio četiri godine u nadzornom odboru te sam prihvatio i daljnju kandidaturu.

**Marijan Vugrinčić**: hvala lijepa. Tko je za to da se Stjepan Zorčec izabere za člana nadzornog odbora neka digne ruku. Hvala lijepa. Tko je protiv, suzdržan? Nitko! Konstatiram da je jednoglasnom odlukom Stjepan Zorčec izabran za člana nadzornog odbora.

Molim članove nadzornog odbora da nakon ove sjednice naprave konstituirajuću sjednicu te izaberu predsjednika.

Po statutu i poslovniku moramo prema Uredu državne uprave poslati dva ovjerena zapisnika sa izborne skupštine te tamo traže posebnu odluku skupštine osobe koje su izabrane da zastupaju Udrugu. Prijedlog je da prema statutu Udrugu zastupaju predsjednik i izvršni direktor. Prijedlog je Marko Vrus i Biserka Vrbanec. Ima tko kakav drugi prijedlog? Ako ne, prelazimo na glasanje. Tko se slaže da se ovlasti za zastupanje daju Marku Vrusu i Biserki Vrbanec neka digne ruku? Hvala lijepa, ima tko protiv, suzdržan? Nitko! Konstatiram jednoglasnom odlukom izabrane osobe za zastupanje Udruge su Marko Vrus i Biserka Vrbanec.

Hvala lijepa, time smo završili sa izbornom konferencijom i prelazimo na redovnu skupštinu.

Dnevni red

6.Usvajanje pravilnika o radu

7.Usvajanje operativnog plana

8. Usvajanje strateškog plana

AD.6.

Molim Marka Vrusa da vam obrazloži pravilnik o radu.

**Marko Vrus**: moramo ažurirati pravilnik o radu, osvrnuo bi se na generalije. Nedavno smo mijenjali naziv Udruge, u starom pravilniku se nalazi stari naziv, stara adresa. Kod općih odredbi članak 1. u prvoj rečenici je pridodana rečenica prikupljanje i obrada osobnih podataka i druga važna pitanja važna za radnike zaposlene kod poslodavca. U 3. članku se dodalo vezano za sklapanje ugovora o radu: radni odnos zasniva se sklapanjem ugovora o radu. Nadodan je članak 11. vezan za radno vrijeme te glasi: Puno radno vrijeme iznosi 40 sati na tjedan. Tjedno radno vrijeme za stručnu službu raspoređeno je na 5 radnih dana, od ponedjeljak do petka. Prekovremenim radom, kada je rad stručne službe organiziran u radnom tjednu od ponedjeljaka do petka, smatra se svaki rad duži od osam sat dnevno, kao i svaki sat rada subotom ili nedjeljom. Radom u smjenama (smjenski rad) smatra se svakodnevni redovni rad u trajanju od 8 sati prema utvrđenom radnom vremenu poslodavca koji se obavlja naizmjenično tijekom tjedna ili mjeseca u prijepodnevnom (I. smjena), poslijepodnevnom (II. smjena) ili noćnom (III. smjena) dijelu dana. Radom u turnusu smatra se rad prema utvrđenom radnom vremenu poslodavca koji zaposlenik obavlja naizmjenično tijekom tjedna ili mjeseca po 12 sat dnevno u ciklusima 12-24-12-48. Prekovremenim radom, kad je rad organiziran u smjenama (2 prve – 2 druge – 2 treće – 2 dana slobodna) ili u turnusu, smatra se svaki sat rada duži od redovnog mjesečnog fonda radnih sati.

Dopuna članka 35. Čuvanje i zaštita osobnih podataka: Osobni podaci radnika smiju se prikupljati, obrađivati, koristiti i dostavljati trećim osobama samo ako je to potrebno radi ostvarivanja prava i obveza iz radnog odnosa, odnosno u vezi s radnim odnosom. Osobne podatke radnika smije prikupljati, obrađivati, koristiti i dostavljati trećim osobama samo Poslodavac ili osoba koju za to posebno ovlasti. Osobni podaci za čije čuvanje više ne postoje pravni ili stvarni razlozi moraju se brisati ili na drugi način ukloniti. Poslodavac će imenovati osobu koja osim njega vodi brigu o zakonitosti obrade osobnih podataka i ostvarivanju prava na zaštitu osobnih podataka (službenik za zaštitu osobnih podataka). Poslodavac, osoba iz stavka 4.ovoga članka ili druga osoba koja u obavljanju svojih poslova sazna osobne podatke radnika te podatke trajno mora čuvati kao povjerljive.

To je ukratko to, hvala lijepa.

**Marijan Vugrinčić**: ovo su bile samo dopune na postojeći pravilnik o radu, zato vam Marko nije čitao sve. S obzirom na ovaj pravilnik, predlažem i da se napravi pravilnik i o sistematizaciji koji će obuhvatiti svako radno mjesto sa opisom i popisom poslova te će tako biti detaljno razrađeno i pravno regulirano. Da li se slažete da zadužimo Upravni odbor da napravi pravilnik o sistematizaciji radnih mjesta u skladu s pravilnikom o radu. Tko je za takav prijedlog? Hvala lijepa. Ima tko protiv, suzdržan? Nema! Konstatiram da je prihvaćen prijedlog da se izradi pravilnik o sistematizaciji radnih mjesta.

Hvala lijepa, otvaram raspravu. Izvolite!

**Jadranka Hranilović**: pitanje administrativne tajnice, u statutu piše da se imenuje na mandat od 4 godine.

**Marijan Vugrinčić**: da, no Skupština ne bira administrativnu tajnicu nego Upravni odbor.

**Jadranka Hranilović**: zašto je reizborno radno mjesto, ako je administrativna tajnica potrebna udruzi? Time se krše ljudska prava, kako će se tako netko zaposliti?

**Marijan Vugrinčić**: dobro, koji je vaš prijedlog?

**Jadranka Hranilović**: ako nam treba izvršni direktor, administrativna tajnica da se javno raspravi da se zaposli na stalno a ne na mandat na 4 godine.

**Marijan Vugrinčić:** ako u statutu piše da je to tako, onda tako i stoji te se radi reizbor. Vi imate pravo predložiti Upravnom odboru te se pismeno obratite da se to promjeni, no za sada tako stoji i ne možemo mijenjati.

Čuli ste izmjene i dopune pravilnika o radu, da li na takav prijedlog izmjena i dopuna ima kakav prijedlog? Ako ne, stavljam ga kao takvog na glasovanje. Tko je za to da se prihvati neka digne ruku. Hvala lijepa. Ima tko protiv, suzdržan? Nema! Konstatiram jednoglasnom odlukom prihvaćene su izmjene i dopune pravilnika o radu.

Prelazimo na sljedeću točku

AD.7. usvajanje strateškog plana

Marko molim vas da ukratko obrazložite strateški plan

**Marko Vrus**: mi smo donijeli operativni plan za 2019. godinu i strateški plan za 2019.-2012. godinu. On je nužan jednostavno, mora biti jednostavno realan, provediv i mislim da, suhoparan je pa ga ne bi sada čitali, a možda ni razumjeli. Mi smo sigurni da je on dobro napisan i da ćemo ga dobro provesti, nismo si zadali nikakve ciljeve koje ne bi mogli ostvariti tako da mislim da je dobar. Koga zanima ga može dobiti na uvid u uredovno vrijeme kod tajnice ili na Internet stranicama. Evo, to je to.

**Marijan Vugrinčić**: hvala lijepa, dakle. Konkretno taj dokument govori uvodno o općim dokumentima, koji su to strateški ciljevi planiranja, unaprjeđuje usmjerenosti organizacije i utvrđuje prioritete, doprinosi razumijevanju zašto organizacija postoji i njene svrhe, daje putokaz postignućima i procjenu rezultata, poboljšava radne procese, komunikaciju i timski rad. Govori o ciljevima Udruge, djelatnostima kojima se ostvaruju ciljevi Udruge, strukturi Udruge, govori o stručnim službama, o postignućima Udruge. Govori o vrijednostima, zaštiti ljudskih prava Promicanje i zaštita ljudskih prava, profesionalnost i stručnost, dostojanstvo korisnika i radnika, uključiv pristup, timski rad, korisnička perspektiva te partnerstvo i suradnja. Govori o misiji. O viziji o strateškim smjernicama za razdoblje od 2019.-2021.

Predlažem da ga prihvatimo, no ako smatrate da ga prvo trebate proučiti te da ga maknemo s dnevnog reda, recite. Otvaram raspravu.

**Zlatko Murković**: s obzirom da sam već dugo član ove Udruge, vidim da su napravljena poboljšanja na ono prethodno stanje. Mislim da se s time slaže i većina članova. Da su napravili dobar posao, i s obzirom na tu praksu vjerujem da je i ovaj dokument dobar i kvalitetno napravljen.

**Marijan Vugrinčić**: Hvala lijepa! Izvolite dalje. Nema, zatvaram raspravu i dajem na glasovanje. Tko je za to da se prihvati strateški plan Udruge osoba s intelektualnim teškoćama Međimurske županije 2019-2021. neka digne ruku. Hvala lijepa. Ima tko protiv, suzdržan? Nema! Konstatiram jednoglasnom odlukom prihvaćen je strateški plan Udruge osoba s intelektualnim teškoćama Međimurske županije 2019-2021.

Prelazimo na sljedeću točku dnevnog reda

AD.8. Operativni plan

Molim Marka da isto da kratko obrazloženje.

**Marko Vrus**: da, to smo jedno i drugo, prije smo spojili strateški i operativni plan.

**Marijan Vugrinčić**: operativni plan Udruge osoba s intelektualnim teškoćama je za 2019. godinu koji se oslanja na strateški plan. On govori o strateškim ciljevima, posebnim ciljevima, aktivnostima, vremenskom roku i nositelju. Dakle, imamo u strateškom cilju da se razvija i osigura dostupnost socijalnih usluga u širem i užem smislu za osobe s intelektualnim teškoćama i njihove obitelji. To se razrađuje na poseban cilj, aktivnosti, vremenski rok i nositelj. Isto tako strateški cilj je zagovarati i promicati prava osoba s intelektualnim teškoćama i članovima njihovih obitelji i treće osigurati financijsku i organizacijsku održivost te jačati kapacitete udruge.

Taj dokument je napravljen u interesu Udruge, da se poboljša rad Udruge, da se članovi Udruge što više uključe u aktivnosti Udruge.

Stoga predlažem da se prikupe podaci, neka vrsta anamneze člana, da se vidi status člana, materijalni socijalni i njegove potrebe. Te kada je raspisan natječaj imamo gotov dokument koji nam pokazuje potrebe članova sa formalnim i konkretnim podacima.

Otvaram raspravu:

**Jadranka Hranilović**: primjedba sa strane nositelj, kratice M.V. tko je to, kako netko to može biti. Važna je funkcija i kako se zove nositelj to bi trebalo ne kao natuknica, već kao dokument koji će nam biti potreban i za dalje.

**Marijan Vugrinčić**: primjedba je na mjestu i molim da stručna služba u tom kontekstu to i napravi.

Hvala lijepa, ima li kakvih drugih primjedbi na operativni plan, ako nema dajem na glasovanje. Tko je za to da se prihvati operativni planUudruge osoba s intelektualnim teškoćama ove godine neka digne ruku. Hvala lijepa. Tko je protiv, suzdržan? Nitko! Konstatiram jednoglasnom odlukom sa prijedlogom dr. Hranilović da se u nositeljima ne pišu kratice već imenom i prezimenom, s tim dodatkom smo izglasali operativni plan Udruge.

Dajem i na glasovanjem i prijedlog na se napravi anamneza. Tko je za? Hvala. Ima li tko protiv, suzdržan? Nema! Konstatiram jednoglasnom odlukom da je donijeta odluka da se prikupe podaci i izradi profil svakog člana Udruge.

**Vesna Lepen Vidrač**: tu puno može pomoći CZSS s obzirom da zajedno surađujemo i za svakog korisnika imamo već anamnezu, trebali bi samo dopuniti i doraditi, uostalom i u Udruzi su kolegice i kolega socijalni radnici oni znaju o čemu ja govorim i to nije nikakav problem napraviti. No za to treba vremena, uz sav ostali posao. To bi ja nazvala profil svakog smještenog korisnika s intelektualnim teškoćama u stanovanju.

**Marijan Vugrinčić**: Hvala lijepa, znači radimo profil osoba s intelektualnim teškoćama smještenih u organiziranom stanovanju.

S time smo završili smo završili ovu točku i prelazimo na točku

AD.9. Razno

Izvolite ako ima tko kakvo pitanje

**Jadranka Hranilović**: po statutu piše da se na skupštinu pozivaju pomažući i počasni članovi. Oni nemaju pravo odlučivanja, ali počasni imaju pravo sudjelovanja na sjednici. No oni nisu pozvani. Dalje, bilo bi dobro da su mediji pozvani, bez obzira što je rečeno da će im se poslati kratak članak koji će oni objaviti. Također se trebao pozvati krovni savez.

**Marijan Vugrinčić**: hvala lijepa, slažem se, no međutim skupština je izborna ne redovna te se zbog toga nisu pozivali. No, prijedlog je na mjestu. Ubuduće molim da stručne službe pozivaju medije, predstavnika krovnog saveza, županijskog saveza itd. Se slažete, tko je za? Hvala lijepa. Ima li tko protiv, suzdržan? Nema! Dakle, zadužuje skupština stručnu službu da na redovne godišnje skupštine se pozivaju gosti koji će se odrediti od Upravnog odbora, mediji te predstavnici saveza. Hvala lijepa, izvolite dalje. Izvolite Vesna:

**Vesna Lepen Vidrač**: ja bi htjela reći i zahvaliti se gospodinu Murkoviću koji je jedini javno primijetio da je ovaj Upravni odbor odradio lavovski posao posljednjih par godina. Zaista smo imali preko 50 sjednica, što onih kada smo se sastali što telefonskih i stvarno je bilo jako puno posla za odraditi. I do sada ste imali stručni Upravni odbor sa dva socijalna radnika, ja sam bila veza Centar vaša Udruga, ostat ću naravno i dalje član Udruge, jer mi je jako lijepo s vama i puno sam toga naučila u vašem društvu i zaista bi htjela koliko je god moguće surađivati s vama svima koliko ću imati vremena, a vi potrebe. Htjela sam reći hvala svima koji su sjedili sa mnom u Upravnom odboru, a i onima koji nisu sjedili a pomogli su koliko su mogli.

**Marijan Vugrinčić**: Hvala lijepa. Izvolite dalje.

**Marija Puklek**: ja bi isto tako čestitala svima koji su odabrani u nova tijela udruge za upravljanje, evo ja ću ime se diviti ako će više napraviti nego smo mi napravili, kao što je rekla Vesna stvarno smo se puno trudili, puno odluka je trebalo donijeti, ni jednu odluku nisam htjela donijeti sama, tu je i naše knjigovodstvo koje nam je jako puno pomoglo, Vesna, Maja Milković koje su nekad sa svojeg posla morale dolaziti na sastanke, tu ima puno roditelja koji su nas podržavali u radu i hvala im na tome. Mislim da je i naša ekipa super izvršni direktor, voditeljica stanovanja, voditeljica poludnevnog boravka, naša tajnica svi asistenti, nisam nikada imala s njima problema divim im se jer rade fenomenalni posao. Mi roditelji koji imamo djecu s IT znamo što znači živjeti s takvom osobom, a moramo i cijeniti te ljude koji s njima rade i ne može svaki dan biti super, jer ni kod nas doma nije. Divim se i šoferima koji ih dovoze i odvoze jer oni isto idu sami i imaju veliku odgovornost. Znam da je ekipa u Udruzi vrhunska da se nadopunjavaju i želim da i tako i dalje ostane. Ukoliko sam se nekome zamjerila ja se ispričavam neka mi ne zamjeri i želim vam svu sreću ovoga svijeta. Ovo je ekipa stručnjaka i treba je zadržati, puno je pomogla i Vlatka Vincetić kod operativnog i strateškog plana te kod pisanja projekata. Tu su i cure koje su napisale projekt za Klub Mura i Klub Duga, a mi svi roditelji želimo da Udruga uspije, da opstane na području Međimurja, nitko od nas nije da se Udruga rasturi ili da se privatizira, jer se i ne može. Hvala još jedanput svima koji su nas podržavali, a oni koji nisu opet im hvala. Eto toliko.

**Biserka Vrbanec**: Ovako, ja nisam tako rječita kao naša dosadašnja predsjednica. Prvo bi se zahvalila na ukazanom povjerenju, zahvalila bi i novo izabranim članovima Upravnog odbora što su se prihvatili te dužnosti. Vjerujte mi sjedim u Upravnom odboru već neko vrijeme i znam da nije lak posao. Zahvalila bi se i članovima nadzornog odbora te našoj dosadašnjoj predsjednici. Dala je ovoj Udruzi nekada i 26 sati na dan. Uz osobu s IT ona se brinula za sve vas za sve nas, dala je zbilja maksimum. (Biserka joj uručuje poklon). U svoje ime i u ime Upravnog odbora želim reći da se nadam da ćemo i dalje održavati suradnju sa izvršnim direktorom, sa knjigovodstvom, sa voditeljima i sa svim zaposlenima. Hvala vam najljepša.

**Marijan Vugrinčić**: zahvaljujem, ima još tko.

**Maja Milković**: većina vas me pozna, dugo sam aktivna u Udruzi, nekih tridesetak godina. Neću dužiti, čestitam novoj predsjednici, ja sam i dalje u Upravnom odboru i dalje ću surađivati s Udrugom. Nadam se da će novo izabrana predsjednica biti uspješna isto kao što su bile i prijašnje predsjednice. Hvala.

**Marijan Vugrinčić**: hvala lijepa, izvolite dalje.

**Vesna Lepen Vidrač**: imam prijedlog, s obzirom da je ove godine umro gosp. Purgar Valent koji je bio dugo godina član Udruge i radio u njoj da li možda da naši sportaši koji se bave sportskim aktivnostima, da se razmisli da se napravi memorijalni turnir u čast Valentu Purgaru. Čovjek je jako puno dušom i tijelom radio za Udrugu i na razvijanju sportskih aktivnosti s članovima Udruge.

**Marijan Vugrinčić**: to zahtjeva razgovor na sjednici Upravnog odbora sa stručnom službom da se razmotri odluka. Također želim reći da smo u novom statutu razradili dio koji govori o nagrađivanju odnosno davanju priznanja istaknutim članovima koji dugo godina daju sebe radu Udruge, da se isto tako od strane Upravnog odbora napravi pravilnik o nagrađivanju gdje će biti propisana priznanja, da li zahvala u papirnatom obliku, medalja ili nešto drugo. Ima puno volontera koji zaslužuju priznanje. Da li se slažete s tim prijedlogom? Tko je za? Protiv, suzdržan? Hvala lijepa. Konstatiram jednoglasnom odlukom zadužuje se Upravni odbor da izradi pravilnik o nagrađivanju zaslužnih članova Udruge.

Izvolite još, ako nema, zatvaram raspravu. Zahvaljujem se na strpljenju. Hvala svima do sljedeće skupštine.

Skupština je završila u 18:50 sati

Zapisničar: Ovjerovitelji Zapisnika:

Renata Peršak Vesna Lepen Vidrač

Maja Milković